**9.pielikums**

**Līguma projekts**

**LĪGUMS Nr.\_\_\_\_\_\_\_**

**Par Siguldas identitāti veidojošā tematiskā plānojuma uzraudzību un precizējumu veikšanu**

Siguldā, 2017.gada \_\_\_\_. \_\_\_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, LV – 2150, izpilddirektores Jeļenas Zarandijas personā, kura rīkojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (prot.Nr.14 §1), no vienas puses, (turpmāk – PASŪTĪTĀJS), un

\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas pamatojoties uz \_\_\_\_\_\_\_\_\_\_\_\_\_\_\_\_ (turpmāk - IZPILDĪTĀJS) no otras puses,

(turpmāk tekstā katrs atsevišķi vai abi kopā PUSE/-ES), pamatojoties uz Siguldas pašvaldības rīkoto iepirkumu “Siguldas identitāti veidojošs tematiskais plānojums” izstrāde”, identifikācijas Nr.SND 2017/09/AK (turpmāk – Iepirkums) rezultātiem, noslēdz šādu līgumu (turpmāk - Līgums):

* + - 1. **LĪGUMA PRIEKŠMETS**
	1. PASŪTĪTĀJS uzdod, bet IZPILDĪTĀJS apņemas veikt Siguldas identitāti veidojošā telpiskā plānojuma uzraudzību un Darba etapu precizējumu veikšanu no 2019.gada 1.janvāra līdz 2019.gada 30.decembrim pēc pašvaldības pieprasījuma, pamatojoties uz stundas izmaksu likmi (turpmāk – Darbs), saskaņā ar Līgumu, Iepirkumu, Darba uzdevumu (1.pielikums), Tehnisko piedāvājumu (2.pielikums) un Finanšu piedāvājumu (3.pielikums).
	2. Darbs veicams no 2019.gada 1.janvāra līdz 2019.gada 30.decembrim saskaņā ar Līguma pielikuma “Darba uzdevums Siguldas identitāti veidojoša tematiskā plānojuma izstrādei” 1.3.punktā noteikto, ka Siguldas identitāti veidojoša tematiskā plānojuma uzraudzība un precizējumi veicami no 2019.gada 1.janvāra līdz 2019.gada 30.decembrim ar stundas izmaksu likmi, pēc nepieciešamības, saņemot PASŪTĪTĀJA rakstisku pieprasījumu – Precizējamā Darba etapa Darba uzdevumu.
	3. Pēc PASŪTĪTĀJA rakstiska Precizējamā Darba etapa Darba uzdevuma saņemšanas, 10 (desmit) darba dienu laikā jāiesniedz Precizētā Darba etapa redakcija. Ja PASŪTĪTĀJA Precizējamā Darba etapa Darba uzdevumā noteiktā Darba apjoms pārsniedz 100 cilvēkstundas, tad PUSĒM savstarpēji vienojoties, Precizējamā Darba etapa Darba iesniegšanas termiņš var tikt pagarināts.
1. **PUŠU SAISTĪBAS**
	1. IZPILDĪTĀJS apņemas:
		1. ar PASŪTĪTĀJU pirms Darba veikšanas saskaņot kopēju stundu skaitu, kas nepieciešams Darba veikšanai;
		2. izpildot Darbu, ievērot visas Līgumā un Latvijas Republikas normatīvajos aktos noteiktās prasības, procedūras un termiņus;
		3. pieprasīt no PASŪTĪTĀJA visus PASŪTĪTĀJA rīcībā esošos materiālus, kas nepieciešami kvalitatīvai Darba izpildei;
		4. uzskatīt par konfidenciālu jebkuru Darba izpildes laikā izstrādāto dokumentu, kā arī jebkuru Līguma ietvaros no PASŪTĪTĀJA saņemto informāciju. IZPILDĪTĀJS apņemas minēto dokumentāciju bez iepriekšējas rakstiskas piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā;
		5. ja Precizējamā Darba etapa Darba izpilde netiek veikta atbilstoši Līguma noteikumiem IZPILDĪTĀJA vainas dēļ, IZPILDĪTĀJS pēc pirmā PASŪTĪTĀJA pieprasījuma un PASŪTĪTĀJA noteiktajā termiņā novērš trūkumus, nepilnības vai neatbilstības Precizējamā Darba etapa Darba izpildē;
		6. uz sava rēķina saņemt visus Darba izpildes nodrošināšanai nepieciešamos saskaņojumus, atļaujas vai licences, ja tādus paredz normatīvie akti;
		7. ka parakstot Līgumu, pilnībā ir iepazinies ar visiem noteikumiem un prasībām, kas attiecināmi uz Līgumā noteikto Darba izpildi un iekļāvis Līgumcenā visas izmaksas, kas saistītas ar šo prasību ievērošanu un Darba apjoma izpildi.
	2. PASŪTĪTĀJS apņemas:
		1. sagatavot un nosūtīt IZPILDĪTĀJAM Precizējamā Darba etapa Darba uzdevumu uz IZPILDĪTĀJA norādīto e-pasta adresi \_\_\_\_\_\_\_\_\_\_\_\_\_\_\_\_\_\_\_;
		2. pirms Precizējamā Darba etapa Darba veikšanas saskaņot ar IZPILDĪTĀJU kopējo stundu skaitu, kas nepieciešams Precizējamā Darba etapa Darba veikšanai;
		3. izsniegt IZPILDĪTĀJAM visus PASŪTĪTĀJA rīcībā esošos materiālus, kas nepieciešami Darba veikšanai. Pārējās dokumentācijas izstrādei nepieciešamās informācijas vākšana, ja vien PUSES nav vienojušies savādāk, ir IZPILDĪTĀJA pienākums un ar to saistītās IZPILDĪTĀJA izmaksas ir iekļautas Līgumcenā;
		4. ar Precizētā Darba etapa Darba nodošanas – pieņemšanas aktu pieņemt Darbu, ja tie atbilst Līguma nosacījumiem;
		5. veikt Līgumā paredzētos maksājumus.
	3. PASŪTĪTĀJAM ir tiesības:

2.3.1. ja IZPILDĪTĀJS nav novērsis PASŪTĪTĀJA norādītos trūkumus Precizētā Darba etapa Darba izpildē, PASŪTĪTĀJS ir tiesīgs trūkumu novēršanu veikt patstāvīgi vai pieaicināt trešās personas. IZPILDĪTĀJS šādā gadījumā atlīdzina PASŪTĪTĀJAM visus šajā sakarā radušos zaudējumus, samaksu veicot 10 (desmit) dienu laikā pēc atbilstoša rēķina no PASŪTĪTĀJA saņemšanas.

1. **DARBA NODOŠANAS - PIEŅEMŠANAS KĀRTĪBA**
	1. IZPILDĪTĀJS pēc PASŪTĪTĀJA pieprasījuma laika posmā no 2019.gada 1.janvāra līdz 2019.gada 30.decembrim veic Siguldas identitāti veidojošā telpiskā plānojuma uzraudzību un to precizē.
	2. Ja PASŪTĪTĀJS 10 (desmit) dienu laikā pēc Līgumā noteiktajā kārtībā iesniegtā Precizētā Darba etapa Darba nodošanas - pieņemšanas akta saņemšanas izvirza pamatotas pretenzijas par izpildītā Precizētā Darba etapa Darba kvalitāti, tad PASŪTĪTĀJS ir tiesīgs neparakstīt izpildīto Precizētā Darba etapa Darba nodošanas – pieņemšanas aktu, un IZPILDĪTĀJAM nekavējoties ir jānovērš pieļautās kļūdas un neprecizitātes Precizētā Darba etapa redakcijā. Šādā gadījumā PASŪTĪTĀJS sastāda aktu, kurā norāda konstatētos trūkumus un to novēršanas termiņus, un šo aktu iesniedz IZPILDĪTĀJAM.
	3. Līguma 3.2.punktā noteiktais trūkumu novēršanas termiņš neietekmē PASŪTĪTĀJA tiesību aprēķināt līgumsodu par IZPILDĪTĀJA saistību izpildes kavējumu.
	4. Pieņemot izpildīto Precizēto Darba etapu, PASŪTĪTĀJS, lai pārliecinātos par izpildītā Darba atbilstību Līgumam, ir tiesīgs pēc saviem ieskatiem pieaicināts ekspertus vai citus speciālistus.
	5. PASŪTĪTĀJS ir tiesīgs nepieņemt Precizēto Darba etapu, ja PASŪTĪTĀJS konstatē, ka izpildītais Precizētais Darba etaps un tā izpildes rezultātā radītā dokumentācija ir veikta nekvalitatīvi vai nepilnīgi, neatbilst Līguma noteikumiem vai iztrūkst kāds no nepieciešamajiem dokumentiem (skatīt kopā ar Līguma 3.2.punktu).
	6. Precizēto Darba etapa redakciju IZPILDĪTĀJS PASŪTĪTĀJAM iesniedz 3 (trijos) eksemplāros papīra formātā un elektroniskā formātā datu nesējā rediģējamā formātā: kartes un arhitektoniskās detaļas, mazās arhitektūras formas, nepieciešamie škērsgriezumi, profili uc. \*dwg, \* dgn, \*.shp un \*.mxd formātā, teksta datus \*xls un \* doc formātā.
	7. Pēc IZPILDĪTĀJA paziņojuma par PASŪTĪTĀJA norādīto trūkumu novēršanu, IZPILDĪTĀJS veic atkārtoti izpildīto Precizētā Darba etapa nodošanu Līgumā noteiktajā kārtībā.
2. **LĪGUMCENA UN NORĒĶINU KĀRTĪBA**
	1. Līgumcena par Līgumā noteiktā Darba pienācīgu izpildi, ko PASŪTĪTĀJS maksā IZPILDĪTĀJAM, ir \_\_\_\_\_\_\_ **EUR** (\_\_\_\_\_\_\_ eiro un\_\_\_\_\_\_\_ centi) un pievienotās vērtības nodokli normatīvajos aktos noteiktajā apmērā par katru Darba veikšanā izlietoto cilvēkstundu.
	2. PASŪTĪTĀJA plānotais maksimālais Darba veikšanā izlietotais cilvēkstundu skaits Līguma izpildes laikā - 730 stundas.
	3. Saskaņā ar Līguma 4.2.punktā minēto, maksimālā Līgumcena tiek noteikta \_\_\_\_\_\_\_\_\_\_\_\_\_\_\_\_\_ EUR (bez PVN) un PVN \_\_\_\_\_\_ EUR, kopā \_\_\_\_\_\_\_\_\_\_\_\_ EUR (ar PVN), turpmāk tekstā kopējā Līgumcena.
	4. PASŪTĪTĀJS Līgumcenas samaksu IZPILDĪTĀJAM veic 20 (divdesmit) darba dienu laikā pēc Precizētā Darba etapa redakcijas saņemšanas, parakstot Precizētā Darba etapa Darba nodošanas - pieņemšanas aktu un saņemot rēķinu no IZPILDĪTĀJA, kas noformēts atbilstoši normatīvajos aktos noteiktajām prasībām.
	5. Līgumcenā ietverti visi nodokļi un nodevas, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei Līguma ietvaros.
	6. Līgumcenas samaksa IZPILDĪTĀJAM tiek veikta ar bankas pārskaitījumu uz Līgumā norādīto IZPILDĪTĀJA norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
	7. Līgumcenā par Darba izpildi ir ietverti visi IZPILDĪTĀJA izdevumi, kas saistīti ar pienācīgu un pilnīgu Darba veikšanu.
3. **PUŠU ATBILDĪBA UN STRĪDU RISINĀŠANA**
	1. Par līgumsaistību neizpildi vai nepilnīgu izpildi, PUSES ir atbildīgas saskaņā ar Latvijas Republikas normatīvajiem aktiem un Līguma nosacījumiem.
	2. Par Precizētā Darba etapa izpildes termiņa kavējumu, PASŪTĪTĀJS ir tiesīgs IZPILDĪTĀJAM piemērot līgumsodu 0,1% no kopējās Līgumcenas par katru pārkāpuma dienu, ko PASŪTĪTĀJS ir tiesīgs ieturēt no IZPILDĪTĀJAM izmaksājamās līgumcenas, bet ne vairāk kā 10% no kopējās Līgumcenas.
	3. Ja PASŪTĪTĀJS neveic samaksu par Precizētā Darba etapa Darba izpildi Līgumā noteiktajā kārtībā, tad IZPILDĪTĀJS ir tiesīgs prasīt no PASŪTĪTĀJA līgumsoda samaksu 0,1% apmērā par katru nokavēto dienu, bet ne vairāk kā 10% no kopējāsLīgumcenas.
	4. Līgumsoda samaksa neatbrīvo PUSES no saistību pienācīgas izpildes.
	5. PUSES apņemas neizpaust trešajām personām informāciju, ko tie saņēmuši Līguma izpildes laikā viens no otra.
	6. Visus ar Līgumu saistītos strīdus un domstarpības PUSES risina savstarpēju pārrunu ceļā. Ja nevar panākta vienošanās pārrunu ceļā, strīdus jautājumi tiek risināmi saskaņā ar Latvijas Republikas normatīvajiem aktiem tiesā.
4. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
	1. Līgums stājas spēkā tā parakstīšanas dienā un ir spēkā līdz Līgumā noteikto pušu saistību izpildei.
	2. Līgumu var grozīt vai izbeigt, PUSĒM vienojoties rakstveidā, saskaņā ar Līgumu un Latvijas Republikas normatīvajiem aktiem.
	3. Ja IZPILDĪTĀJS nepienācīgi pilda savas saistības un pēc PASŪTĪTĀJA rakstveida brīdinājuma saņemšanas turpina tās nepildīt, PASŪTĪTĀJS ir tiesīgs atkāpties un vienpusējā kārtā izbeigt Līgumu. Līgums tiek uzskatīts par spēku zaudējušu datumā, kāds norādīts iepriekš nosūtītā paziņojumā. Šādā gadījumā IZPILDĪTĀJS atlīdzina PASŪTĪTĀJAM visus zaudējumus, kas saistīti ar Līguma neizpildi, kā arī maksā līgumsodu 10% apmērā no kopējās Līgumcenas 10 (desmit) darba dienu laikā pēc attiecīga rēķina saņemšanas.
	4. Līguma izbeigšanas gadījumā PASŪTĪTĀJS samaksā IZPILDĪTĀJAM par tiem Darbiem, kas ir pienācīgi izpildīti un Līgumā noteiktajā kārtībā nodoti ar Darba nodošanas – pieņemšanas aktu.
	5. Neviena no PUSĒM neatbild par Līgumā noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
	6. Katra no PUSĒM 3 (trīs) dienu laikā informē otru PUSI par iepriekš minētās nepārvaramas varas iestāšanos. PUSES savstarpēji vienojas par Līgumā noteikto termiņu pagarināšanu vai Līguma izbeigšanu.
5. **AUTORTIESĪBAS**
	1. PASŪTĪTĀJAM ir īpašuma tiesības uz Darbu, visiem izmantotajiem materiāliem, sagatavēm un ar Darbu saistīto dokumentāciju.
	2. Darba izpildes rezultātā izstrādātie materiāli un autortiesības uz tiem ir PASŪTĪTĀJA īpašums.
	3. Ja Darba izpildes laikā tiek radīta vērtība, kas var tikt uzskatīta par autortiesību objektu, ar Darba nodošanas-pieņemšanas akta parakstīšanas brīdi IZPILDĪTĀJS nodod PASŪTĪTĀJAM bez papildus atlīdzības visas Latvijas Republikas Autortiesību likuma 15.pantā noteiktās autora mantiskās tiesības. Šajā punktā minētā atlīdzība par autora mantiskajām tiesībām ir ietverta kopējā Līgumcenā.
6. **APAKŠUZŅĒMĒJI UN APAKŠUZŅĒMĒJU, PERSONĀLA NOMAIŅA UN JAUNA PERSONĀLA UN APAKŠUZŅĒMĒJU PIESAISTE**
	1. Iepirkumā piesaistītie apakšuzņēmēji (norādīt, ja Iepirkumā tādi tika piesaistīti):
		1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskā adrese un reģistrācijas Nr.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN));
		2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskā adrese un reģistrācijas Nr.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN)) utt..
	2. IZPILDĪTĀJS nav tiesīgs bez saskaņošanas ar PASŪTĪTĀJU veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. PASŪTĪTĀJAM ir tiesības prasīt personāla un apakšuzņēmēja viedokli par nomaiņas iemesliem.
	3. Iepirkumā izraudzītā Pretendenta personālu, kuru tas iesaistījis Līguma izpildē, par kuru sniedzis informāciju un kura kvalifikācijas atbilstību izvirzītajām prasībām PASŪTĪTĀJS ir vērtējis, kā arī apakšuzņēmējus, uz kuru iespējām iepirkumā izraudzītais Pretendents balstījies, lai apliecinātu savas kvalifikācijas atbilstību, paziņojumā par līgumu un iepirkuma dokumentos noteiktajām prasībām, IZPILDĪTĀJS pēc Līguma noslēgšanas drīkst nomainīt tikai ar PASŪTĪTĀJA rakstveida piekrišanu, ievērojot Publisko iepirkumu likuma 62.pantā paredzētos nosacījumus.
	4. PASŪTĪTĀJS pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
	5. IZPILDĪTĀJAM ir pienākums saskaņot ar PASŪTĪTĀJU papildu personāla un/vai apakšuzņēmēju iesaistīšanu Līguma izpildē.
7. **CITI NOSACĪJUMI**
	1. Ja kāda no PUSĒM tiek reorganizēta, Līgums paliek spēkā un tā noteikumi ir saistoši PUŠU saistību pārņēmējiem.
	2. IZPILDĪTĀJS nav tiesīgs Darba izpildes ietvaros izstrādāto dokumentāciju izmantot ar Līgumu nesaistītiem mērķiem bez iepriekšējas rakstiskas PASŪTĪTĀJA piekrišanas.
	3. No PASŪTĪTĀJA puses pārstāvis Līguma izpildes jautājumos (t.sk. Precizētā Darba etapa Darba nodošanas – pieņemšanas akta parakstīšana) Telpiskās attīstības plānotāja Zane Gatere, tel.nr.67800962, e-pasts: zane.gatere@sigulda.lv .
	4. NoIZPILDĪTĀJA puses pārstāvis Līguma izpildes jautājumos ir \_\_\_\_\_\_\_\_\_ (tālr. \_\_\_\_\_\_\_\_\_\_\_\_).
	5. Ja kāds no Līguma noteikumiem zaudē spēku, tad tas neietekmē citus Līguma noteikumus.
	6. Līgums ir sagatavots uz \_\_\_ (\_\_\_\_) lapām ar \_\_ pielikumiem kopā uz \_\_\_ (\_\_\_\_\_\_\_\_\_\_\_) lapām divos eksemplāros ar vienādu juridisku spēku. Viens no eksemplāriem glabājas pie PASŪTĪTĀJA, otrs – pie IZPILDĪTĀJA.

 **10. PUŠU REKVIZĪTI UN PARAKSTI**

PASŪTĪTĀJS IZPILDĪTĀJS

|  |  |
| --- | --- |
| **Siguldas novada pašvaldība**Reģistrācijas Nr. 90000048152PVN reģistrācijas Nr.LV90000048152Juridiskā adrese: Pils iela 16, Sigulda, LV-2150A/S “SEB banka”SWIFT: UNLALV2XKonta nr.: LV15 UNLA 0027 8001 3040 4 |   |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Jeļena Zarandija |   |